
ΟΜΟΡΦΑ ΚΙ ΑΠΟ ΕΝΑ 
ΟΝΕΙΡΟ... 

Είναι στη διαδρομή για τη δουλειά που α¬ 
ναρωτιέσαι "τώρα εγώ για ποιον ακριβώς λόγο 
ξύπνησα;". Θυμίστε μου. Και ναι, σηκώθηκες 
για να πας στη δουλειά, για να έχεις έναν κέ¬ 
ρατά πάνω από το κεφάλι σου για 8 ώρες, για 
να εγκλωβιστείς σε έναν χώρο για 8 ώρες, 
μπροστά από έναν υπολογιστή σε καθεστώς 
πλήρους ακινησίας, σηκώνοντας τηλέφωνα, 
στέλνοντας ίαχ, κάνοντας λίγο απ'όλα, θάβο¬ 
ντας τη δημιουργικότητά σου. Δουλειές γρα¬ 
φείου από τις πλέον υποτιμημένες, παίρνο¬ 
ντας τον βασικό μισθό, γιατί και καλά είσαι α¬ 
νειδίκευτος (άσχετα αν σου ζητάνε τα χίλια 
μύρια για να σε πάρουνε). Σκατά δουλειές (ό¬ 
χι ότι υπάρχουν και καλές) που μετράς τα λε¬ 
πτά, τις ώρες για να φύγεις, και όταν φεύγεις 
λες "που πήγε η μέρα μου;". Παράνοια! Ξε¬ 
πουλάμε τη ζωή μας, μοιράζοντας τη μέρα σε 
ώρες που θέλουμε να αποφύγουμε και σε αυ¬ 
τές που τρέχουμε για να απολαύσουμε. Για να 
κοιμηθούμε νωρίς και να σηκωθούμε νωρίς, 
για να είμαστε παραγωγικοί για τα αφεντικά. 

Τα πρωινά θα είναι ακόμη πιο όμορφα ό¬ 
ταν θα ξεμπερδέψουμε μια και καλή με την 
πάρτη τους. Δεν υπάρχουν καλά και κακά α¬ 
φεντικά, “δεξιά και αριστερά”. Υπάρχουν ερ¬ 
γάτες και αφεντικά και μπόλικο ταξικό μί¬ 
σος... 

όλα τα γραφεία είναι τελετών 
σφαλιάρες και κλωτσιές σε κάθε αφε¬ 
ντικό 

Ο κάθε προλετάριος μέσα στο αδυσώπητο 
δίκτυο των μητροπολιτικών κοινωνικών σχέ¬ 
σεων, ακριβώς επειδή είναι θύμα και εμπό¬ 
ρευμα, παραμένει δια-μελισμένος, κατακερ¬ 
ματισμένος, ακρωτηριασμένος, σφιγμένος, 
διασπαρμένος από αντιθετικές γλώσσες που 
πολτοποιούν την αυθόρμητη ταυτότητα του, 
τη μνήμη του και τη φαντασία του. Με λίγα 
λόγια μετατρέπεται σε ένα φυσιολογικό σχι¬ 
ζοειδές. Κι όχι μόνο πια μέσα στην εργασια¬ 
κή διαδικασία πλέον, αλλά και σε όλο τον υ¬ 
πόλοιπο χρόνο του, ο οποίος έχει πια ρου- 
φηχτεί ολόκληρος από το κεφαλαίο, έχει 
σφραγιστεί κάθε μη καπιταλιστικός πόρος 
του. Φετίχ αλλά κα εξεγερμένος, εμπόρευμα 
αλλλά και καταστροφέας του εμπορεύματος, 
εν δυνάμει αυτόχειρας αλλά και φονιάς-να 
λοιπόν που "εμφανίζεται ένας στρατιώτης": 
ο σχιζομητροπολιτάνος προλετάριος. 
Ρ.Κ.-Α.Φ. 

Το σχιζό είναι ένα έντυπο δρόμου που 
μοιράζεται χέρι με χέρι σε 1.500 αντί¬ 
τυπα στους δρόμους της αθήνας. Κι 
αυτό γιατί επιλέγουμε να δράσουμε ε¬ 
νάντια σε κάθε είδους μεσολάβηση στα 
πλαίσια του κοινωνικοταξικού ανταγωνι¬ 
σμού, στο βαθμό που μας αναλογεί. Α¬ 
ποτελεί μια έκδοση της πολιτικής ομά¬ 
δας ΣΑΧ. Αν δεν το βρείτε, θα σας βρει 
αυτό! 



μηρός πάει ο στρατός 
και πίσω οι έμποροι 



αφίσα που κολλήθηκε απο την ομάδα μας στους 
δρόμους της αθήνας 


Από τον του Οκτώβρη Ό8 η ομάδα μας 


συμμετέχει στη ΡθάθταΟΤοη. 


βαχξΚ&γαΙιοο.ξΓ 


Ιΐοη 

ΟΜΟΣΠΟΜΒΙΑ ΑΥΤΟΝΟΜΟΝ 0ΜΑ40Ν 



Από την αντιφασιστική διαδήλωση μνήμης που 
πραγματοποίησαν οι αηΐίίσ πυρήνες της Αθήνας στις 18/10, 
με τη συμμετοχή 400 περίπου συντρόφων και με κεντρικό 
σύνθημα "το όνομα της Μακεδονίας είναι ποτισμένο στο 
αίμα της Βοσνίας". Για κάποιους το ζήτημα του ελληνικού 
ιμπεριαλισμού θεωρείται "βαρετό θέμα", άλλοι πάλι 
προτιμούν να ασχολούνται με τον αμερικανικό... Ευτυχώς οι 
σπίίίσ πυρήνες είχαν διαφορετική οπτική, κι αυτό δεν λίγο, 
σε μια εποχή μάλιστα που η "μνήμη" είναι επικηρυγμένη. 



Για το νόημα της μνήμης του 
Πολυτεχνείου. 

Τελικά πολλοί είναι αυτοί που δεν θέλουν να θυμούνται τι έγινε και τι 
δεν έγινε εκείνες τις ημέρες του 73 στο Πολυτεχνείο. Πολλοί θέλουν να 
θυμούνται άλλα από αυτά που πραγματικά έγιναν και κάποιοι άλλοι θέ¬ 
λουν να 'θυμούνται' τον εαυτό τους μέσα στα γεγονότα, τη στιγμή που ή¬ 
ταν κανονικότατα όργανα του φασισμού. Αλλοι πάλι, προσπαθούν να μην 
ξεχαστεί η “μεγάλη στιγμή” τους. Η στιγμή που τους επιτρέπει να την 
βγάζουν λάδι και να κρύβονται πίσω της για να μην φανεί πόσο λέρες έ¬ 
γιναν τα τελευταία 35 χρόνια. 

Η Χούντα δεν ήταν απλώς ένα "πιόνι των Αμερικάνων", αφού ήταν 
πολλοί αυτοί που την στήριξαν εδώ πέρα. Άλλωστε η κομμουνιστοφαγία, 
οι εξορίες, η εθνικοφροσύνη και η λούμπεν υποταγή σε κάθε κυβέρνηση 
ήταν χαρακτηριστικά που υπήρχαν στην Ελλάδα χρόνια πριν τη Χούντα. 
Μήπως είναι ψέμα πως αν δεν είχε γίνει το "Πολυτεχνείο" το πιο πιθανό 
είναι να θυμόμασταν τον Ιωαννίδη σαν αυτόν που έφερε τη δημοκρατία, 
όπως έλεγαν τότε; 

Το Πολυτεχνείο δεν ήταν η εξέγερση των φοιτητών για "ψωμί - 
παιδεία - ελευθερία" και δημοκρατία. Ήταν μια σκληρή εμφυλιοπο- 
λεμική κίνηση με σαφή ταξικά χαρακτηριστικά και μπόλικη βία στο δρό¬ 
μο (δηλαδή καμένες τράπεζες και καταστροφές της περιουσίας και των 
αυτοκινήτων του “κοσμάκη”). Γι αυτό και πνίγηκε στο αίμα. Για να μπο¬ 
ρέσει να ακουστεί ένα μεγάλο "ουφ", από μια Ελλάδα ανακουφισμένη 
που "γλίτωσε από τους αλήτες, από τους άχρηστους που δεν κατάφεραν 
να γίνουν κάτι άλλο πέρα από εργάτες, από τους κομμουνιστές". 

Η ήττα του Πολυτεχνείου ήταν διπλή. Δεν έφτανε η καταστολή, 
γιατί η μνήμες των κολασμένων αυτού του τόπου δεν θα έσβηναν έτσι έ- 
υκολα την προοπτική της βίαιης μαζικής κινηματικής σύγκρουσης. Αυτός 


Πόσο μακριά είναι η Ρώμη; 

Τον περασμένο Απρίλη η ιταλική πρωτεύουσα απέκτησε, για πρώτη φο¬ 
ρά μετά το 1946, ακροδεξιό δήμαρχο. Λίγους μήνες αργότερα ο στρατός 
βγήκε στους δρόμους, δήθεν για να προστατέψει την κοινωνία από τη δρά¬ 
ση της μαφίας. Στα τέλη Οκτώβρη, η υπουργός Παιδείας διακήρυττε με χα¬ 
ρά: "Επιστρέφουμε στο σχολείο της σοβαρότητας, της αξιοκρατίας και της 
πραγματικής παιδείας". Το ξέρουμε, οι δυτικές κοινωνίες δεν σταματούν να 
αποκτούν δεξιά χαρακτηριστικά.. Το ξέρουμε, οι μικροαστικές ορδές που 
ζητούν όλο και περισσότερη ασφάλεια, όλο και περισσότερη τάξη είναι αδί¬ 
στακτες. 

Μέσα σε αυτή την “ευνοϊκή” συγκυρία, οι ιδεολογικοί απόγονοι του 
Μουσολίνι πήραν τις σημαίες - παλούκια, τις ζώνες και τα κράνη τους, ντο- 


ήταν και ο λόγος των πορειών μνήμης στα πρώτα χρόνια της μεταπολί¬ 
τευσης: "Κουφάλες στο τέλος θα σας φάμε". Κι έτσι ήρθε η "δημοκρατί¬ 
α" το 74 με τον Καραμανλή που προκήρυξε εκλογές στις 17 Νοέμ¬ 
βρη, θέλοντας να καπελώσει την όποια μνήμη του γεγονότος. Σαν α¬ 
πάντηση, η άκρα αριστερά κάλεσε σε πορεία μνήμης την ημέρα των ε¬ 
κλογών. Μια πορεία που παρά τις καταγγελίες των επίσημων ΚΚΕ, το σκί¬ 
σιμο αφισών, τα ξύλα στις αφισοκολλήσεις... τελικά έγινε. Μια πορεία με 
50.000 ανθρώπους που διαδήλωσαν από το Πολυτεχνείο, όχι προς την 
αμερικανική πρεσβεία αλλά προς το σκοπευτήριο της Καισαριανής, 
υπενθυμίζοντας ξεκάθαρα τον εμφυλιοπολεμικό του χαρακτήρα. 

Ήταν δυνατόν να επιτραπούν τέτοια πράγματα; Τώρα πια είχαμε "δη¬ 
μοκρατία". Έτσι, όλο το ιδεολογικό οπλοστάσιο του συστήματος με προ- 
εξέχουσα την κρατική αριστερά έπεσε επάνω στο Πολυτεχνείο, όχι για 
να το καταστρέψει αλλά για να το μετατρέψει σε κάτι πολύ διαφο¬ 
ρετικό. Να το μετατρέψει στη "γιορτή της πάλης του ελληνικού λαού ε¬ 
νάντια στον ξένο δυνάστη". Εθνική ενότητα δηλαδή, με ένα Πολυτεχνείο 
που χωρά την ΠΑΣΠ και την ΟΝΝΕΔ, που χωρά τους βουλευτές που 
καταθέτουν στεφάνια, που χωρά το κράτος. Ένα Πολυτεχνείο που εί¬ 
ναι εθνική γιορτή. 

Η μνήμη, ωστόσο, είναι πολεμική και δεν υπάρχει ούτε αντικειμενική 
αλήθεια ούτε αναμφίβολα γεγονότα. Δεν υπάρχει ένα "Πολυτεχνείο", αλ¬ 
λά πολλά και κάποια κατασκευασμένα από το μηδέν. Ποιο λοιπόν είναι 
το Πολυτεχνείο που θυμόμαστε στις 17 Νοέμβρη; 




Για το νόημα της ημέρας 
του Πολυτεχνείου. 


παρίστηκαν με μερικές επιπλέον δόσεις μίσους και βλακείας και κατέβη¬ 
καν στην Ρώζζα Νανοπα. Ήθελαν να σπάσουν την πορεία των μαθη¬ 
τών και φοιτητών που διαδήλωναν ενάντια στις επικείμενες μεταρρυθμί¬ 
σεις στον χώρο της εκπαίδευσης. Τι να έκαναν κι αυτοί; Δεν μπορούσαν 
να βλέπουν την “όμορφη Ρώμη” να καταλαμβάνεται από εκείνα τα περί¬ 
εργα όντα, μεταξύ των οποίων και κάποια κομμουνιστικών και αντιεξου- 
σιαστικών τάσεων. Γι αυτό είπαν να επιβάλουν την τάξη. Δεν τους βγήκε 
όμως, κι αν δεν επενέβαιναν οι φίλοι τους οι μπάτσοι συλλαμβάνο- 
ντάς τους (η αστυνομία ήταν όντως στο πλευρό του -φασίστα- πολίτη), 
υπάρχει πιθανότητα ακόμα να έτρεχαν. 

Οι πιο παλιοί ίσως να θυμήθηκαν τις δικές τους εποχές και συγκεκρι¬ 
μένα τη δεκαετία του 70. Τότε που οι φασίστες προσέφεραν μεγάλες 
υπηρεσίες στο κράτος, προκειμένου να αντιμετωπιστεί ο "κόκκινος κίν- 


Κρίση... 

ή πιο συγκεκριμένα η κρίση του 
χρηματοπιστωτικού συστήματος. 

Η κρίση ως ιατρική ορολογία είναι ένα σημείο καμπής. Το σημείο 
από το οποίο θα περάσει ο ασθενής και ύστερα τα πράγματα θα αρχί¬ 
σουν να καλυτερεύουν ή το σημείο πέρα από το οποίο η κατάσταση θα 
πάρει τόσο άσχημη τροπή που δεν θα επιδέχεται βελτίωση. Ακόμη, κρί¬ 
ση είναι το σημείο όπου όλα αρχίζουν να γίνονται ρευστά. Χαλαρώνουν 
οι ιδέες, χαλαρώνουν οι ρουτίνες. Ό,χι μέχρι πρότινος έμοιαζε με βε¬ 
βαιότητα σιγά σιγά μετατρέπεται σε αμφιβολία. Είναι το σημείο όπου 
όλοι καταλαβαίνουν ότι αυτό που θεωρούσαν θεμελιώδες τελικά δεν εί¬ 
ναι αρκετά "σωστό". Είναι το σημείο όπου όλοι διψάνε για μια καινούρια 
ιδέα, μια ιδέα που θα αλλάξει το πεδίο τόσο, ώστε να ξεπεραστούν όλα 
τα προβλήματα και η κρίση να γίνει παρελθόν. 

Έλα όμως που δεν υπάρχει κότα με χρυσά αυγά, όπως δεν υπάρ¬ 
χει και χρηματιστήριο που γεννά λεφτά. Τα λεφτά τα γεννά η ανθρώ¬ 
πινη εργασία, ούτε οι μηχανές ούτε οι επενδυτές. Έμοιαζε κάποτε καλή 
ιδέα: "δεν πειράζει που δεν έχεις λεφτά, δεν πειράζει που δεν έχεις μι¬ 
σθό, μπορείς πάντα να καταναλώνεις δανεικά". Κι έτσι γεμίσαμε δάνεια, 
δόσεις και κάρτες. Υπήρχε κίνηση στην αγορά, οι τράπεζες πήγαιναν κα¬ 
λά, οι μετοχές ανέβαιναν. 

Είναι δυνατόν να μην ήξεραν πως αυτή η μορφή κατανάλωσης το μό¬ 
νο που καταναλώνει είναι το μέλλον; Το ήξεραν, αλλά ο κάθε μεμονω¬ 
μένος τραπεζίτης δεν νοιάζεται για το μέλλον, νοιάζεται για την τσέπη 
του και νοιάζεται για το εδώ και το τώρα. Ας όψεται η ιερότητα της ε¬ 
λεύθερης αγοράς... Και κάπως έτσι η μεγάλη στιγμή ήρθε. Οι δανειολή¬ 
πτες έφτασαν σε σημείο να μην μπορούν να πληρώσουν τα δάνεια και οι 


δυνος". Τότε που οι επιθέσεις σε μαθητές, νεολαίους, απεργούς ήταν 
κάτι παραπάνω από συχνές. Τότε που κράτος και αφεντικά είχαν αρκετά 
βάσανα, μιας και όλοι αυτοί, οι μαθητές, οι νεολαίοι, οι απεργοί, αφού 
μέτρησαν τις δυνάμεις τους και είδαν ότι τους παίρνει, άρχισαν να οργα¬ 
νώνουν τις αρνήσεις τους. Κι ήταν πολλές και επικίνδυνες για την καπι¬ 
ταλιστική ισορροπία οι εν λόγω αρνήσεις. 

Οι πιο νέοι ίσως να χάρηκαν που για άλλη μια φορά ο δρόμος απο- 
τέλεσε το πεδίο της αναμέτρησης. Εκεί όπου κερδίζεις το χώρο σου 
και καλείσαι να τον υπερασπιστείς. Εκεί όπου πρέπει να αποδείξεις 
ότι οι λέξεις σου είναι πράξεις. Κι όπως φάνηκε, ήταν αρκετοί εκείνοι 
που υπενθύμισαν (με καρεκλιές, μπουνιές και όλα τα συναφή) στους φα¬ 
σίστες τι θα τους περιμένει όταν ξεμυτίζουν από τις τρύπες τους. 


τράπεζες προχώρησαν σε κατασχέσεις. Το χρήμα έφυγε από την αγορά, 
οι τράπεζες έπαψαν να εμπιστεύονται ακόμα και τους δικούς τους, οι με¬ 
τοχές έπεσαν... Και τότε ο σώζων εαυτόν σωθήτω, οι επενδυτές την έκα¬ 
ναν σαν τα ποντίκια, ελπίζοντας πως θα είναι άλλοι εκείνοι που θα πνι¬ 
γούν κι όχι οι ίδιοι. Ακόμα, βέβαια, δεν άρχισαν να πηδάνε από τα 
μπαλκόνια. Κρίμα. Ή ίσως και καλύτερα, μιας και θα έπεφταν στα 
κεφάλια μας. 

Όσον αφορά τώρα το ότι η κρίση έχει έρθει από την Αμερική ή ότι 
εμάς δεν θα μας επηρρεάσει κλπ. Απορούμε: "γιατί όχι;". Τις ίδιες μαλα¬ 
χίες δεν κάνουν και οι εδώ τραπεζίτες; Εδώ δεν έπεσαν τα δάνεια βροχή; 
Ας μην ξεχνάμε όμως ότι μιλάμε για την Ελλάδα, μια ηλιόλουστη χώρα 
γεμάτη φιλοξενία και αγαθότητα. Δεν μπορεί, λοιπόν, ό,τι στραβό θα έ¬ 
χει έρθει "απ' έξω"... 

Παρόλ'αυτά, δεν χρειάζεται να είναι κανείς οικονομολόγος για να κα¬ 
ταλάβει ότι η διαρκής μετεξέλιξη του καπιταλισμού τα τελευταία 30 χρό¬ 
νια, μετά από την κλωτσιά που του έριξε το προλεταριάτο, φτάνει σε ένα 
ακόμη τέλμα. Κι όμως, ενώ αυτό θα έπρεπε να είναι το σημείο από 
το οποίο θα ξεκίναγε η επίθεσή μας, κάτι τέτοιο δεν συμβαίνει. Βρι¬ 
σκόμαστε τσακισμένοι και διαχωρισμένοι, από την κατανάλωση, τον ρα¬ 
τσισμό, την ηττοπάθεια, από τις ιδεολογίες ανέλιξης και συμπόρευσης με 
τα αφεντικά, από την διαταξική θολούρα. 

Ο ασθενής έχει δύο πρόσωπα, και η υγεία δεν είναι μία. Η υγεία 
των αφεντικών είναι η αρρώστια μας και η υγεία μας είναι η δική τους 
αρρώστια. Συνεπώς, οι ασθενείς, δηλαδή τα αφεντικά, είναι σε κρίση. Κι 
αφού δεν βρίσκεται κάποιος να τους πατήσει στον λαιμό εκεί που ψυ¬ 
χορραγούν -να ξεμπερδεύουμε- αυτοί ανασυγκροτούνται και επανεξετά¬ 
ζουν ησύχως τη στρατηγική τους. Σε λίγο, θα είναι και πάλι έτοιμοι. 

Εμείς; Ή θα κάτσουμε να πληρώνουμε τα σπασμένα ξανά και ξανά 
και ξανά ή θα τους σπάσουμε τα μούτρα. 

Αξιοπρέπεια, ταξικό μίσος, οργάνωση. 



Φασίστας σε στιλ 
"πατημένη κατσαρίδα" 
στην όμορφη Ιταλία. 




















